
Afføringsinkontinens 
Denne pjece er til dig, som har uheld med bremsespor/afføring i bukserne.
Hvorfor kommer der afføringsuheld:
· Forstoppelse 
· Hvis der står afføring nederst i tarmen, belastes numsehulsmusklen, så den ikke kan holde på afføringen. (Musklen tager sig en pause)
· Toiletvaner: Du venter for længe med at gå på toilettet og kommer til at holde dig, fx:
• Det er svært at gå fra en god leg/tv/spil
• Du ikke kan lide at bruge fremmede toiletter
• Du ikke kan tørre dig selv
• Smerter ved afføringen, som kan skyldes hård afføring eller revner ved numsehulsmusklen
• Det kan være svært at mærke afføringssignal/ afføringstrang, og du får kun signalet én gang om dagen, så du skal være rigtig god til at mærke efter.
Hvordan kan det vise sig hos dig/ symptomer:
• Bremsespor/afføring i bukserne
• Mavesmerter
• Diarré, hård afføring
• Rifter ved numsehulsmusklen
• Nedsat appetit/ dårlig trivsel
• Kan komme til at tisse i bukserne om dagen eller i sengen om natten
• Risiko for blærebetændelse
Hvad kan jeg selv gøre:
• Gå på toilettet med det samme, når du mærker, du skal lave afføring.
• Du skal ikke holde dig ved leg/tv/ spil
• Øv dig i at gå på fremmede toiletter, tag evt. én med
• Lær at tørre dig selv
• Fortæl mor og far, hvis du har ondt, når du laver afføring (måske er afføring hård eller du har revner ved numsehulsmusklen
• Hold afføringen blød med fiberrig kost, væske, fysisk aktivitet/motion.
• Gå på toilettet ca. 30 min. efter hovedmåltid
• HUSK god tid på toilettet
• Skift altid tøjet, hvis du har uheld
• Særligt for pigerne: Du skal huske at tørre dig forfra og bagud, så der ikke kommer tarmbakterier til blæren
• Husk god håndhygiejne
• Mor og far kan hjælpe med at tale med skolen og drøfte støtte til toiletbesøg, og sikre rengøring så toiletterne i din skole/institutioner er pæne/rene
Husk
Det er din numsehulsmuskel, der driller, og den skal lære, at du bestemmer.
Behandling af afføringsproblemer tager tid og det er vigtigt ikke
at tabe modet.
De bedste hilsener
Personalet i
Børneinkontinensklinikken

